[{"text_idx": "#000002", "text": "Olete na\u0308inud vaatepilti, kus ajud on mo\u0308o\u0308da auto pagasiruumi laiali? Minu Firebirdis see nii aga just oligi. O\u0303nneks ku\u0308ll mitte bioloogilist tu\u0308u\u0308pi ajud vaid hoopis elektroonilised ka\u0308kerdised. Nimelt ei toiminud autol ostes ku\u0308lmka\u0308ivitus ega ei hoidnud ta ka tu\u0308hika\u0308igu po\u0308o\u0308rdeid piisavalt ko\u0303rgel."}, {"text_idx": "#000003", "text": "See siis ta\u0308hendas, et ka\u0308ivitades pidi gaasipedaali poole peale vajutama ning siis mo\u0303nda aega veel po\u0308o\u0308rdeid hoidma. Lisaks olid tu\u0308hika\u0308igu po\u0308o\u0308rded nii madalad, mis pani kogu auto va\u0308risema ja pla\u0308risema. So\u0303ita ju sai, aga mis so\u0303it see selline oli? Ilmselgelt oli vaja midagi ette vo\u0303tta."}, {"text_idx": "#000004", "text": "Pagasiruumis vedelevad ajud aga pidavat eelneva omaniku so\u0303nul ko\u0303ik vigased olema. Need olid tellitud ameerikamaalt (odavalt) ning mo\u0303nda aega isegi toimisid ja siis ja\u0308lle enam ei toiminud. Aga kes ja kus suudaks mitmest ajust u\u0308he to\u0308o\u0308tava viguri kokku keeta? Alustuseks tegin ko\u0303ne Linnahalli juures toimetavale elektrik To\u0303nule..."}, {"text_idx": "#000005", "text": "Kuigi To\u0303nu on igati a\u0308ss autoelektrik, siis ajukirurgia pole paraku pa\u0308ris tema teema. Aga kuna me juba parasjagu telefonitsi vestlesime, siis uurisin, kas ta saaks u\u0308he teise ha\u0308iriva faktori a\u0308ra likvideerida. Nimelt ka\u0308isid Pontu uksed lukku ja lukust lahti vo\u0303tmest. Mo\u0303nus retro va\u0308rk, kuid minu jaoks pisut tu\u0308u\u0308tu."}, {"text_idx": "#000006", "text": "Seega otsustasin, et tuleb minna uuenduste teed ning autot peaks saama avada puldist! Kujutate ette, ta\u0308napa\u0308eval on see vo\u0303imalik! Ha\u0308mmastav, kuhu see maailm liigub. Minu o\u0303nneks oli To\u0303nul kogu vajalik kraam olemas ning ka vastavad oskused ette na\u0308idata. Minu po\u0303hiliseks kriteeriumiks oli, et pult ei tohiks olla suur ja va\u0308rviline ning auto ei piiksuks ega ha\u0308a\u0308litseks veidralt nupuvajutuste peale."}, {"text_idx": "#000007", "text": "Mo\u0303ne tunniga oli tuleviku imevidin paigaldatud ja pa\u0308riselt ka\u0308isidki uksed nii lukku kui ka lahti nupust. Kujutate ette, et vo\u0303ibolla juba paariku\u0308mne aasta pa\u0308rast ka\u0308ib see ko\u0303igil tehasest va\u0308lja veerevatel autodel nii! Fantastiline lahendus! Aga mis selle ajuga siis edasi saab? O\u0303nneks teadis To\u0303nu u\u0308hte osavate ka\u0308tega meistrimeest, kes vo\u0303iks mind selles ha\u0308das aidata. Iseasi, kas tal on aega ja viitsimist sellise vana ka\u0308kiga ma\u0308ssata."}, {"text_idx": "#000008", "text": "Minu u\u0308llatuseks osutus selleks salapa\u0308raseks meistrimeheks Garage33\u2019s toimetav Alar. Ja isegi suurem u\u0308llatus oli see, et ta no\u0303ustus mu pisut va\u0308sinud olemisega vanuri aju kallale minema. Endale tundus see veidi kentsakas \u2013 minna nii peenesse ja uhkesse kohta pa\u0308evina\u0308inud Pontiac Firebird\u2019iga. Tegelikult isegi rohkem huvitas, kas meie vabariigis on to\u0303epoolest olemas keegi, kes suudaks mitmest vanast pooleldi toimivast ajust u\u0308he toimiva asja kokku keeta."}, {"text_idx": "#000009", "text": "Igatahes kui ma oma tulilinnuga sinna kohale jo\u0303udsin, siis oli mul juba suhteliselt suva, kas selle auto saab normaalselt toimima vo\u0303i mitte. See garaaz\u030c on lihtsalt u\u0308he korraliku autop*de meka \u2013 suur, avar, u\u0308limalt puhas ning mis peamine \u2013 ta\u0308is va\u0308ga a\u0308gedaid so\u0303idukeid, mis on kurja ku\u0308lma ning soola eest talveks peitu tulnud. Sinna vo\u0303iks lausa terveks pa\u0308evaks vahtima ja imetlema ja\u0308a\u0308dagi."}, {"text_idx": "#000010", "text": "Alar ise osutus samuti a\u0308a\u0308rmiselt meeldivaks tu\u0308u\u0308biks ning oskas iga talvituma tulnud auto kohta mo\u0303ne va\u0308ga po\u0303neva loo ra\u0308a\u0308kida. Ka\u0308in-viin-kiirelt-auto-a\u0308ra-ja-minekut plaanist ei saanud asja ning ja\u0308in sinna vist suisa paariks tunniks. Kui varasemalt polnud mul unistuste garaaz\u030ci, siis nu\u0308u\u0308d oli see olemas."}, {"text_idx": "#000011", "text": "Sain kohapeal va\u0308ga po\u0303neva loengu, kuidas ku\u0308lmka\u0308ivitus erinevatel autodel toimib ning milliseid lahendusi saaks ka Firebird\u2019ile vajadusel ehitada (kui ajudest asja ei saa). Aga po\u0303hiliseks soovituseks oli siiski tellida VIN\u2019i ja\u0308rgi korralikult taastatud uus juhtmoodul. Kuna mo\u0303lemal oli suur huvi na\u0308ha, kas vanadest ajudest saaks tegelikult kokku kombineerimise teel asja, siis otsustasime minna kohapealse remontimise teed."}, {"text_idx": "#000012", "text": "Mo\u0303ned pa\u0308evad pusimist ning sain telefoniko\u0303ne, et vo\u0303ib autole ja\u0308rgi minna. Alar vahetas mo\u0303ned la\u0308bika\u0308rsanud kivid ajus a\u0308ra ja asi toimis. Selleks pidi ta muidugi tollimo\u0303o\u0303dus to\u0308o\u0308riistu juurde soetama, et seal u\u0308ldse midagi teha o\u0303nnestus."}, {"text_idx": "#000013", "text": "Ja to\u0303epoolest \u2013 autot sai nu\u0308u\u0308d ka\u0308ivitada ilma gaasipedaali so\u0303tkumata \u2013 keera aga vo\u0303tit ja Firebird la\u0308heb kenasti ka\u0308ima ning ja\u0308a\u0308bki ka\u0308ima. Ta\u0308ielik maagia! Lisaks suutis ka remonditud aju tu\u0308hika\u0308igupo\u0308o\u0308rdeid o\u0303igel ko\u0303rgusel hoida, ta\u0308nu millele oli kogu mu\u0308ra, vibratsioon ja pla\u0308rin kadunud. Mo\u0303ni mees lihtsalt ongi kuldsete ka\u0308tega."}, {"text_idx": "#000014", "text": "Nu\u0308u\u0308d oli mul kaks ta\u0308iesti toimivat Pontiac\u2019i. Aga kui sul on midagi nii head, siis hakkavad loomulikult teised selle peale hammast ihuma. Nii ka la\u0308ks. Alustuseks sain ko\u0303ne u\u0308helt so\u0303bralt, kes oli oma suure ja uhke seitsmenda seeria Bemari maha mu\u0308u\u0308nud ning nu\u0308u\u0308d oli vaja na\u0308dalaks asendusautot. Kuna ma aga kade poiss pole, siis lubasin lahkelt oma edevat autoparki kasutada."}, {"text_idx": "#000015", "text": "Et oskaks tulevikus head asja hinnata, tuleb vahelduseks proovida midagi natuke va\u0308hem head. Alustuseks andsin talle mo\u0303neks pa\u0308evaks Pontiac Aztek\u2019i nautimiseks. Kuigi ha\u0308rra oli harjunud uuemate ja edevamate autodega, siis Aztek talle meeldis. Seda muidugi eelko\u0303ige selle aparaadiga kaasneva mo\u0308llu ja ta\u0308helepanu to\u0303ttu. Huumorit olevat pa\u0308ris palju saanud."}, {"text_idx": "#000016", "text": "Ja\u0308rgmiseks oli aeg Pontiac Firebird ja\u0308rgi proovida. Gabariidi tunnetus olevat keeruline olnud, kuid seda kompenseeris mo\u0303nus ameerikamaine urin, mis kapoti alt ja va\u0308ljalaskesu\u0308steemist tuli. Na\u0308dal hiljem soetas ta aga ja\u0308rgmise seitsmenda seeria (uuema ja uhkema) ning Pontud olid kodus tagasi."}, {"text_idx": "#000017", "text": "Mo\u0303ned pa\u0308evad hiljem aga la\u0308ks ja\u0308rgmisel so\u0303bral moodne Bemm katki ning uuris samuti asendusauto vo\u0303imalust, kuniks baierlane korda tehakse. Kumb Pontiac siis seekord va\u0308lja jagada? Valituks osutus Firebird, kuid tagasiside nii roosiline seekord polnud \u2013 ebama\u0308a\u0308rane juhitavus, arusaamatu gabariiditunnetus ning mis peamine, ta enda auto pidavat tunduma kohe va\u0308ga-va\u0308ga hea peale minu autoga so\u0303itmist... No mida?"}, {"text_idx": "#000018", "text": "No juba isegi liiga kauaks on see Pontiac Firebird mu ka\u0308tte ja\u0308a\u0308nud. Seega oleks aeg edasi liikuda. Aga pilte oleks vaja mu\u0308u\u0308gikuulutuse jaoks. Ta\u0308pselt sobival hetkel kirjutas mulle u\u0308ks noor autofotograaf \u2013 Daaniel Roos \u2013 et ta pildistaks hea meelega mo\u0303ne mu veidriku u\u0308les. Kuna ta ka\u0308ekiri tundus mulle fantastiliselt sobivat, siis ei saanud sellisest pakkumisest kuidagi a\u0308ra o\u0308elda. Ka selles postituses on valdavalt tema tehtud pildid, mille vahele on a\u0308ra eksinud paar mu enda ha\u0308gust telefoniklo\u0303psu."}, {"text_idx": "#000019", "text": "Kuna ajaga on taaskord jubedalt kitsas ka\u0308es, siis rohkem remontida, ehitada ega kaunistada ilmselt Firebird\u2019i ei jo\u0303ua. Ku\u0308ll aga tahaks talverehvid juba la\u0308hiajal alla kruvida. Proovisin siin esimese lumega pisut so\u0303ita ka ning see oli ku\u0308llaltki lo\u0303bus \u2013 taga kulunud lamellid ning ees suvekad \u2013 auto edasi liigub, aga lume peal ei taha millegipa\u0308rast u\u0308ldse minna sinna suunas, kuhu rooli keerad. Ta\u0308iesti arusaamatu jama."}, {"text_idx": "#000020", "text": "Igatahes vorpisin mu\u0308u\u0308gikuulutuse valmis. Pildid tulid Daanieli poolt, kes need ka va\u0308ga ka\u0308rmelt a\u0308ra to\u0308o\u0308tles. Kuna minul oli aega jube va\u0308he, siis pidi ta suutma ku\u0308llaltki lu\u0308hikese ajaga paar edevamat klo\u0303psu ka\u0308tte saada. Minu arvates sai ta sellega va\u0308ga ha\u0308sti hakkama, seega kes tahab autost head pilti, vo\u0303tke julgelt temaga u\u0308hendust. Mu\u0308u\u0308gikuulutus ise tuli seekord selline:"}, {"text_idx": "#000021", "text": "Kes soovib talveks kangesti tagaveolist lustikummutit, siis vo\u0303ib vabalt autot kaema tulla vo\u0303i pakkuda vastu mo\u0303nda po\u0303nevat vahetust. Ambitsioonika plaanina tahaks selle aasta numbri sees veel u\u0308hte-kahte uut/vana autot omada..."}, {"text_idx": "#000022", "text": "Ahjaa, vahepeal ka\u0308isin u\u0308he 100x kallima aparaadiga ringi hullamas. La\u0308hemalt saab piiluda 100auto FB lehelt."}, {"text_idx": "#000024", "text": "Pontiac Firebird \u2013 neljas generatsioon"}, {"text_idx": "#000025", "text": "Tere. Palju peale aju remonti tu\u0308hika\u0308igu po\u0308o\u0308rded olid?\nKui nu\u0308u\u0308d ma\u0308lu alt ei vea, siis po\u0308o\u0308rded ja\u0308id ikka pisut alla 1000.\nKu\u0308ll aga streikis seal mingi teine vidin, mis kippus neid po\u0308o\u0308rdeid to\u0303stma.\nTere.Jo\u0303uluvana to\u0303i mulle Chevy Vani,millel on sama viga:uksed ka\u0308ivad kinni ainult vo\u0303tmest ja u\u0308kski ukselukk ei keera.Oleks kah siis vaja pult panna,et elu ikka meena maitseks.\nKas saad jagada elektrik To\u0303nu kontakti?Ja kui palju To\u0303nu tund maksab?\nTundub, et oled mo\u0303nusalt hea laps olnud, kui jo\u0303uluvana selliseid kingitusi toob \ud83d\ude42\nTunnihinda nii ei oskagi o\u0308elda. Helista talle ja kurda muret."}, {"text_idx": "#000026", "text": "Tere. Palju peale aju remonti tu\u0308hika\u0308igu po\u0308o\u0308rded olid?"}, {"text_idx": "#000027", "text": "Kui nu\u0308u\u0308d ma\u0308lu alt ei vea, siis po\u0308o\u0308rded ja\u0308id ikka pisut alla 1000.\nKu\u0308ll aga streikis seal mingi teine vidin, mis kippus neid po\u0308o\u0308rdeid to\u0303stma."}, {"text_idx": "#000028", "text": "Tere.Jo\u0303uluvana to\u0303i mulle Chevy Vani,millel on sama viga:uksed ka\u0308ivad kinni ainult vo\u0303tmest ja u\u0308kski ukselukk ei keera.Oleks kah siis vaja pult panna,et elu ikka meena maitseks.\nKas saad jagada elektrik To\u0303nu kontakti?Ja kui palju To\u0303nu tund maksab?"}, {"text_idx": "#000030", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000034", "text": "Pontiac Aztek \u2013 miks ometi? Pa\u0308riselt!"}, {"text_idx": "#000036", "text": "BMW 730i e38 \u2013 kuu ta\u0308is remontimist"}, {"text_idx": "#000040", "text": "Volvo 960 \u2013 viimane tagaveoline\nMazda 3 \u2013 puhtalt transpordivahend, aga kas ka hea?\nLexus LS 460 \u2013 kus on B-varuosad?\nPeugeot 406 Coupe \u2013 va\u0308ljast Pininfarina, seest... Pariisi takso"}]